Narváez Campos, Ramón María\nNetanyahu, Benjamin Ngo Dinh Diem\nNocedal y Rodríguez de la Flor, Cándido\nNogués i Biset, Ramon\nKhartum 1901 - el Caire 1984\nMilitar egipci. Membre preeminent de la junta militar que forçà l'abdicació de Faruk, darrer rei d'Egipte (1952), presidí el consell de regència nomenat per al fill d'aquest. Un any després de proclamada la república, bandejat (1954) del consell de la revolució i sotmès a arrest domiciliari. Acusat d'atemptar contra Nasser (1956), fou desterrat a l'interior del país. Alliberat pel president Sadat, donà suport al procés de pau amb Israel.\nKaposvár 1896 - Budapest? 1958\nPolític hongarès. D'origen camperol, el 1917 entrà al partit comunista i participà en la revolució bolxevic russa i en la revolució hongaresa dels consells (1919). Refugiat a l'URSS, tornà a Hongria el 1944. Ministre d'agricultura el 1945, defensà la reforma agrària socialista enfront del model soviètic de col·lectivitzacions, defensat per Rákosi; fou ministre de l'interior (1945-46) i d'alimentació (1950-52). Elegit president de l'Assemblea Nacional (1948) i havent arribat a primer ministre (1953), denuncià el stalinisme i prometé l'alliberament polític i econòmic, però fou destituït (1955). En produir-se la insurrecció d'octubre del 1956, tornà al poder i formà un govern de coalició. Pressionat pels insurrectes, anuncià la sortida d'Hongria del pacte de Varsòvia. Després de la intervenció soviètica, fou detingut i, després d'un judici secret, executat.\n? ~1820 - ~1859\nStore-Frøn, prop d'Oslo 1861 - Lysaker 1930\nAjaccio 1769 - Saint Helena 1821\nParís 1811 - palau de Schönbrunn, Viena 1832\nFill de Napoleó I i de Maria Lluïsa d'Àustria. Com a successor de l'Imperi, fou nomenat rei de Roma, i Napoleó abdicà en ell el 1814 i el 1815. Això no obstant, des del 1814 residí a Viena, on fou fet príncep de Parma, de primer, i, després, duc de Reichstadt (1818). En diverses ocasions els bonapartistes en feren llur bandera, però sense cap resultat. Morí tuberculós.\nParís 1808 - Chislehurst 1873\nLoja 1800 - Madrid 1868\nBeni Mor, Asyut 1918 - el Caire 1970\nNom amb què és conegut Gamal 'Abd al-Nasir, polític i militar egipci. Lluità a la primera guerra àrabo-israelina (1948-49). Membre preeminent del grup d'"oficials lliures" que destronà el rei Faruk (1952), cedí, però, inicialment, la presidència de la nova república al general Naguib. Dos anys més tard el substituí i el confinà a l'interior del país. Amo incontestable del govern egipci, inicià una moderada reforma agrària, declarà la llibertat religiosa i portà a terme la nacionalització del canal de Suez (1956), tot propugnant un socialisme estretament lligat amb l'URSS, de la qual rebé ajuda econòmica, material bèl·lic i assessorament tècnic de tota mena. Constituïda la unió amb Síria, ocupà la presidència de la República Àrab Unida (1958-63). Intervingué també en la guerra civil que esclatà al Iemen, on lluità al costat del bàndol republicà (1965-67). L'èxit de la seva hàbil tasca diplomàtica —conferència de Bandung (1955), conferència de Casablanca i organització de la conferència de l'OUA al Caire (1961)— el convertí en líder indiscutible del panarabisme. La fama adquirida amb això, i també per la seva gestió a favor dels nacionalismes del tercer món, es mantingué malgrat els fracassos soferts contra Israel: després d'anunciar la seva dimissió, arran del desastre de la guerra dels Sis Dies (1967), li fou demanat de retirar-la.\nGinebra 1732 - Coppet, Vaud 1804\nFinancer i home d'estat francès. El 1747 s'establí a París com a agent de banca. Enriquit ràpidament, el 1765 actuà de banquer, però el 1772 deixà les finances per la política. Publicà obres d'economia política defensant la necessitat d'un sistema reglamentarista a la manera de Colbert i criticant el liberalisme econòmic i, per tant, Turgot (Essai sur la législation et le commerce des grains, 1775). Nomenat director general del tresor (1776) i de finances (1777), seguí una política de reformes parcials —estalvi, supressió de càrrecs, finançament per emprèstits—. Introduí també reformes de caire filantròpic —abolició de la tortura, dels serveis personals als dominis reials, etc—. El 1780 la creació de les primeres assemblees provincials, els membres de les quals eren, en part, nomenats pel rei i, en part, electes, provocà l'oposició de la cort i dels parlaments. El 1781 publicà el Compte-rendu au Roi, denunciant les injustificables despeses de la cort, i l'escàndol subsegüent el forçà a dimitir. Interessat encara, però, per la gerència de l'estat, publicà De l'administration des finances de la France (1784), contra Calonne, i el 1788, davant la bancarrota, el rei el tornà a cridar. La seva gestió fou inútil, car la necessitat de reformes de fons era ja ineludible. Havent permès la votació i la deliberació conjunta dels estaments als estats generals, l'11 de juliol de 1789 cessà per ordre del rei, que el tornà a cridar el dia 16. Impotent davant l'evolució dels fets, renuncià definitivament el 1790.\nLas Palmas 1889 - París 1956\nPolític i metge. Especialitzat en fisiologia, féu estudis a Leipzig i el 1922 obtingué una càtedra a la universitat de Madrid. En el terreny científic féu una tasca molt important i mai no destacà en política fins a la guerra civil de 1936-39. Però ja des de la Dictadura s'inclinà cap al PSOE, i el 1931 fou elegit diputat. Durant la guerra civil fou ministre de finances en el govern Largo Caballero (setembre del 1936). Des d'aquest càrrec reorganitzà l'economia de guerra i ordenà el trasllat a l'URSS (via Cartagena-Odessa) d'una gran part de les reserves d'or del Banco de España, amb la garantia de les quals es feien efectives les ordres de pagament internacionals que lliurava Negrín mateix. Amb la dimissió de Largo Caballero arran dels fets de Maig fou nomenat primer ministre (17 de maig de 1937). Immediatament constituí un govern amb la participació de dos ministres comunistes per tal d'assegurar-se l'ajut de l'URSS. Malgrat tot, es mantingué molt distant del Partido Comunista de España. A remolc de l'evolució de la guerra, el mes d'octubre del 1937 decidí el trasllat del govern a Barcelona, el mes d'abril del 1938 donà entrada a ministres sindicals (CNT-UGT) i pel setembre del mateix any intentà de negociar la pau sobre la base d'un programa de tretze punts. Pel febrer del 1939, amb la desfeta de Catalunya, s'exilià. Després tornà a entrar a la zona republicana, però el 5 de març ell i el seu govern emprengueren per via aèria el camí definitiu de l'exili. Acabada la guerra, organitzà el Servicio de Emigración para Republicanos Españoles, que rivalitzava amb una organització de fins similars organitzada a Mèxic per Indalecio Prieto. Després de la seva mort (1956), el seu fill, Rómulo, lliurà a l'ambaixador de l'estat espanyol a París documentació interessant relacionada amb el dipòsit d'or fet per Negrín a l'URSS.\nAllahabad 1889 - Nova Delhi 1964\nPolític indi. Educat a la Gran Bretanya, on conegué el socialisme fabianista i el moviment independentista irlandès, en tornar a l'Índia s'uní al partit del Congrés i lluità per l'alliberament del país i per la modernització de la seva estructura sòcio-econòmica. Col·laborà estretament amb Gandhi i, com ell, passà molts anys a la presó. L'any 1947, en assolir la independència la Unió Índia, esdevingué cap del govern i ministre d'afers estrangers, càrrecs que ocupà fins a la mort.\nBurnham Thorpe, Norfolk 1758 - Trafalgar 1805\nFaenza 1891 - Roma 1980\nPolític italià. Membre del partit socialista, fou redactor i director d'"Avanti" fins el 1926. Amb motiu de la dictadura feixista s'exilià a França, i intervingué, amb la brigada Garibaldi, en la guerra civil espanyola de 1936-39. El 1942 fou detingut pel govern de Vichy, però tornà a Itàlia, on fou empresonat fins a la desfeta del govern de Mussolini (1943). Començà llavors una agitada i brillant carrera política: secretari general del Partito Socialista Italiano (1944), els anys 1945-46 fou viceprimer ministre, i el bienni següent, ministre d'afers estrangers. Refusà la col·laboració amb els comunistes, però no amb la democràcia cristiana (1959 i 1962). Viceprimer ministre (1963-68), ministre d'afers estrangers (1968-69) i president del reunificat Partito Socialista Italiano (1968-69), l'any 1969 presentà la renúncia dels càrrecs que tenia dins el partit com a conseqüència del trencament de la unitat al si del partit socialista. Fou senador vitalici des del 1971 i president del senat el 1979.\nLisboa 1780 - Peterburg 1862\nDiplomàtic rus d'origen alemany. Com a agregat d'ambaixada a Alemanya, als Països Baixos i a França, proporcionà al seu govern importants informacions. El 1813 aconsellà la prossecució de la guerra contra França. Alexandre I de Rússia el delegà per al congrés de Viena (1815) i el nomenà ministre d'afers estrangers (1816), càrrec que mantingué durant el regnat de Nicolau I. Malgrat els seus consells, el tsar intervingué en la guerra d'independència grega (1827-29) i en les dues crisis turcoegípcies (1832-33 i 1839-40). El seu punt de vista triomfà el 1849, any en què Rússia féu costat a Àustria contra els rebels hongaresos, però el fracàs de la guerra de Crimea (1856) l'obligà a dimitir.\nPolític israelià. Estudià al Massachusetts Institute of Technology. Tornà a Israel el 1969 i, incorporat a l'exèrcit, combaté a la guerra del Yom Kippur (1973). Ambaixador a Washington (1982-84) i representant permanent d'Israel a l'ONU (1984-88), com a ministre d'afers estrangers del govern del Likud (1988-91) participà en la Conferència de Pau de Madrid (1991). Primer ministre arran de la victòria del Likud en les eleccions del maig del 1996, formà govern amb el suport de diversos partits religiosos. Adduint el reforçament de la seguretat, congelà l'aplicació dels acords de pau del 1993, i fins i tot intentà revertir-ne alguns aspectes (manteniment dels assentaments, intent d'ampliació de la zona israeliana a Jerusalem i resistències a la cessió de territoris a Cisjordània), política que concità una tensió creixent amb Arafat i el desacord dels EUA, i que tampoc no aconseguí aturar la violència dels grups palestins radicals. En les eleccions anticipades del maig del 1999 fou derrotat pels laboristes.\nQuang Binh 1901 - Saigon 1963\nPolític sud-vietnamita. Amb l'ajut dels EUA enderrocà el príncep Buu-Doc (1954) i l'emperador Bao-Dai. Deixant de banda els acords de Ginebra, proclamà la República, de la qual es féu president (1955) i primer ministre (1956). L'oposició budista (Hué, 1963) i el Front d'Alliberament Popular en provocaren la caiguda i l'assassinat en un cop d'estat.\nGatchiwa 1796 - Peterburg 1855\nTsar de Rússia (1825-1855). Tercer fill de Pau I i successor d'Alexandre I. En començar el seu regnat es produí la revolta dels decabristes, el 1825, moguda per les societats secretes. Això féu que Nicolau cerqués suport, més que en la noblesa, en la burocràcia; organitzà la policia política (1826) i dictà el codi de l'Imperi (1832), que regí fins a l'any 1917. Home sever, imposà una disciplina brutal i reprimí durament les revoltes dels mugics; no fou, tanmateix, un reaccionari sense horitzó, puix que intentà de millorar la situació dels serfs i inicià la industrialització de Rússia (1837: primer ferrocarril). Exteriorment continuà la política de la Santa Aliança (sostenir arreu l'autoritat constituïda) i impulsà l'expansió de Rússia amb objectius netament imperialistes, fins i tot messianistes (la Santa Rússia): guerra russo-turca, esclafament de la revolta polonesa de 1830-31 i ajut a Àustria contra la revolta hongaresa del 1849. Aquesta política aïllà Rússia, que hagué d'afrontar l'aliança franco-anglo-turca, en la guerra de Crimea, on es palesà la feblesa de l'exèrcit rus. El disgust que li causà la derrota contribuí a la seva mort.\nCarskoje Selo 1868 - Jekaterinburg 1918\nel Vendrell, Baix Penedès 1892 - Madrid 1937\nPolític i escriptor. Estudià magisteri a Tarragona i a Barcelona, on fundà i dirigí l'Associació d'Estudiants Normalistes. Exercí de mestre a l'Escola Horaciana i a diverses escoles dels ateneus obrers. Inicià l'activitat política en les joventuts de la Unió Federal Nacionalista Republicana, i col·laborà a "El Baix Penedès" i a "El Poble Català" fins a la crisi provocada pel pacte de Sant Gervasi (març del 1914). S'orientà cap al socialisme, i milità, amb intermitències, en la Federació Socialista Catalana del PSOE (1913-19), on defensà el nacionalisme català des de les pàgines de "La Justicia Social", en polèmica amb altres dirigents socialistes. A la darreria del 1914 viatjà per l'Orient Pròxim com a representant de comerç. Durant el retorn s'assabentà de l'inici de la revolució russa, que fou el fet que influí més en la seva vida política. Un cop a Catalunya, col·laborà a "La Publicidad" i reingressà en la Federació Socialista, bé que s'anà apropant més i més a l'anarcosindicalisme. Delegat pel Sindicat de Professions Liberals de la Confederació Regional de Catalunya en el segon congrés de la CNT, defensà activament les directrius de la revolució russa i l'adhesió de la CNT a la Tercera Internacional. Substituí Evelio Boal en la secretaria del comitè nacional de la CNT i, juntament amb Maurín i d'altres, bregà per mantenir aquella adhesió. Delegat per la central anarcosindicalista al primer congrés de la Internacional Sindical Roja (juliol del 1921), restà a Moscou, de primer com a delegat d'Espanya i després com a membre del comitè executiu. Fou enviat a Berlín per a organitzar l'oficina de la ISR per a l'Europa central (1921-22). Expulsat d'Alemanya a causa de la sol·licitud d'extradició feta pel govern espanyol, tornà a Moscou, on participà activament en les tasques de l'executiu de la ISR, tot i que continuà els seus viatges d'organització per Europa. Actuà d'introductor a l'URSS de personalitats, com Francesc Macià, José Bullejos i Josep Pla, entre altres, i el 1926 exercí les funcions de secretari general de la internacional sindical. La seva actuació en la plataforma de l'Oposició Comunista, dirigida per Trockij, el situà en una posició incòmoda des del 1925, però sobretot des de mitjan 1928. Situat en una posició irreversible, fou expulsat de l'URSS a mitjan 1930, i tornà a Catalunya (setembre del 1930). Durant aquests anys havia assimilat la teoria bolxevic i havia consolidat el seu pensament respecte al sindicalisme i féu explícita la tàctica que calia seguir en els règims feixistes; diferencià de la dictadura militar el feixisme, i acceptà totalment la teoria de Lenin i de Stalin respecte a la qüestió nacional. Instal·lat a Barcelona, visqué de les traduccions literàries al català, directes del rus, modèliques per la fidelitat al text i el bon gust literari que palesen (Dostojevskij, Tolstoj, Cekhov, Zoscenko, etc), i polítiques al castellà (Marx, Lenin, Trockij, del qual traduí també al català Què ha passat?, 1935). Col·laborà políticament amb el Bloc Obrer i Camperol, i milità en l'Oposició Comunista Espanyola. En desacord progressiu amb les tesis de Trockij, conduí aquest petit grup cap a una autonomia organitzativa, l'Esquerra Comunista, que després del Sis d'Octubre de 1934 confluí amb el Bloc Obrer i Camperol per a formar, dins la tendència unificadora d'aquells anys, el Partit Obrer d'Unificació Marxista (setembre del 1935). Escriví a "Comunismo" i dirigí "El Soviet", entre altres periòdics. Dins el POUM dirigí la secretaria sindical, la Federació Obrera d'Unitat Sindical i la revista "La Nueva Era". A l'inici de la guerra civil, desaparegut Maurín, ocupà la secretaria política del partit. Membre del Consell d'Economia de Catalunya, fou nomenat titular de Justícia i Dret del Consell de la Generalitat de Catalunya (setembre-desembre del 1936), des d'on impulsà la creació dels Tribunals Populars de Justícia de Catalunya i l'exercici per part del president de la facultat d'indult. La creixent animadversió entre el POUM i el PSUC i la impossibilitat d'establir un pacte amb la CNT o la FAI el portaren a una dèbil posició política, que afavorí l'activitat dels serveis de contraespionatge soviètics, que el detingueren i l'assassinaren un mes després dels fets de Maig. Entre les seves obres destaquen Les anarchistes et le mouvement syndical (1924), Les dictadures dels nostres dies (1930), El proletariado español ante la revolución (1931) i Els moviments d'emancipació nacional (1935).\nYorba Linda, Califòrnia 1913 - Nova York 1994\nPolític nord-americà. Advocat, fou diputat republicà per Califòrnia el 1946, i col·laborà en la campanya anticomunista del senador MacCarthy. Senador el 1950, assolí la vice-presidència (1953-61) en l'administració de D. Eisenhower. Derrotat pel demòcrata John Kennedy en les eleccions presidencials del 1960, el 1968 fou elegit president, i novament el 1972. En política exterior, assessorat per H. Kissinger (secretari d'estat des del 1973), intensificà la guerra al Vietnam i atacà secretament Cambodja en 1969-70, però l'opinió pública interna i mundial i la impossibilitat d'una victòria clara l'obligaren a retirar les forces nord-americanes del Vietnam (1973). El 1972 restablí les relacions amb la Xina Popular i signà amb l'URSS els acords SALT I sobre desarmament nuclear. En política interior, tot i ser un declarat partidari de la no-intervenció en l'economia, la persistència de la inflació l'obligà des del 1971 a prendre mesures de control sobre els preus i els salaris i a devaluar el dòlar. Socialment, la seva gestió fou marcadament conservadora. Primer president nord-americà dimissionari arran de l'afer Watergate (1974), publicà The Memoirs of Richard Nixon (1978) i diversos estudis sobre política exterior.\nNkroful, Costa d'Or 1909 - Bucarest 1972\nPolític ghanès. Estudià als EUA i a la Gran Bretanya i esdevingué un dels màxims dirigents de l'independentista Convention People's Party de Costa d'Or. Primer president de la república de Ghana (1960), instaurà un règim centralista, unipartidista, progressista i panafricanista. Però el 1966, durant un viatge a Pequín, fou derrocat i exiliat a Guinea. Escriví diverses obres de política relativa a Àfrica i, sobretot, a Ghana, i una autobiografia.\nEstocolm 1833 - San Remo 1896\nLa Corunya 1821 - Madrid 1885\nAdvocat i polític gallec. Va començar la seva actuació política en el progressisme i va evolucionar cap a l'extrema dreta. El 1856 fou nomenat ministre de Governació en un govern presidit per Narváez. Des del seu ministeri va fer aprovar una llei d'impremta que per la seva intransigència va adquirir una trista celebritat (1857). Al ser destronada Isabel II va passar-se al carlisme i va dirigir la minoria carlina a les Corts, que va posar tota mena d'obstruccions al procés democràtic iniciat amb la Revolució de Setembre. Per desavenences amb Don Carlos, va separar-se del seu partit i en va fundar un altre de tendències ultracatòliques, que va destacar per la seva intolerància religiosa en defensa de la unitat catòlica d'Espanya. Va distingir-se també com a periodista per les seves campanyes integristes i antidemocràtiques. Per recolzar aquestes campanyes va fundar els periòdics "La Constancia" i "El Siglo Futuro".\nMadrid 1846 - 1907\nPolític. Fill de Cándido Nocedal, va seguir les seves idees polítiques. Fou durant molts anys diputat a Corts, malgrat ser un enemic acèrrim del sistema parlamentari. Va separar-se del carlisme per defensar un tradicionalisme polític que segons ell era més pur. Com a director de "El Siglo Futuro", va atacar amb gran intransigència els carlistes i els catòlics que col.laboraven amb la monarquia liberal.\n? segle XVIII - d 1844\nMilitar. Durant la primera guerra Carlina lluità en l'exèrcit liberal al Maestrat, a Móra d'Ebre i a Aragó. Ascendit a general, fou comandant general de la província de Terol. Fou d'ell la iniciativa de l'afusellament de Maria Griñó, mare del capitost carlí Ramon Cabrera. Fou capità general de Mallorca (1840-43) i ministre de la guerra (1843). En caure Espartero, s'exilià i anà a residir a Gibraltar.\nMóra d'Ebre, Ribera d'Ebre 1891 - Barcelona 1963\nPolític. Es llicencià en dret a Saragossa. Col·laborador d'"El Poble Català" i de "La Lucha", fou fundador del Partit Republicà Català. Per un discurs a Gandesa (1916) fou processat, i s'exilià a França. En tornar, fou elegit diputat per Tarragona com a demòcrata-federal. En proclamar-se la República, fou president de la diputació provincial de Tarragona, i després comissari de la Generalitat. Ingressà a l'Esquerra Republicana, però se'n separà per fundar el Partit Republicà Radical-Socialista Català (1932). Tornà a l'Esquerra el 1936. Fou diputat a les corts de la República (1931, 1933 i 1936), de les quals fou vicepresident. S'exilià el 1939, a França, i fou president de les corts republicanes a l'exili. Tornà a Barcelona (1955), i exercí de nou la carrera d'advocat.\nHèlsinki 1832 - Dalbyö, Estocolm 1901\nPoeta castellà. Intervingué en la política del seu temps i ocupà càrrecs administratius importants (governador civil de Barcelona el 1868, secretari de la presidència i ministre d'ultramar el 1883). Bé que escriví algunes obres de teatre, es destacà com a poeta i, juntament amb Campoamor —ambdós representants del prosaisme poètic—, obtingué èxits assenyalats. Anticatalanista furibund, el 1886, en ocasió d'un discurs pronunciat a l'Ateneo de Madrid, atacà grollerament Catalunya. Els seus insults foren replicats en el "Diario de Barcelona" pel seu director Mañé i Flaquer i per Valentí Almirall.\nMadrid 1886 - París 1951\nPolític i historiador castellà. Afiliat al PSOE, creà l'Escuela Nueva, i el 1921 fou un dels fundadors del Partido Comunista Obrero Español. S'exilià durant la Dictadura de Primo de Rivera, i en tornar de l'exili fou inspector general de l'ensenyament. Anà a França el 1939. És autor de Notas sobre el movimiento obrero español (1916), Don Ramón de la Sagra, reformador social (1924) i L'Espagne des Lumières au Romantisme (1963).


Quan la mirada del retrat ha mort – El blog de l'Ajuntament de Tarragona\nQuan la mirada del retrat ha mort\nRecorregut per l'exposició "Garbuix post imatge" amb el seu autor, Àlex Ayxendri\nEn arribar a l’Espai Jove Kesse, Àlexandre Ayxendri (Tarragona, 1977) tanca una de les fases de llums de l’espai. La seva última exposició, “Garbuix post imatge“, està pensada al detall, fins i tot, pel que fa a la intensitat de la llum òptima per contemplar les 11 imatges que la conformen. Amb l’artista pactem una visita guiada a la mostra, que forma part del projecte Micro-Cicle de suport als joves creadors i que es pot veure fins al 16 de març.\nL’exposició és un recorregut per diferents fotogrames de pel·lícules de vampirs, com la imatge superior d’aquest article, pertanyent a Vampyr, la bruja vampiro, un film de culte del qual, segons Ayxendri, “Hitchcock va dir que era l’única pel·lícula que realment mereix ser vista diverses vegades”. En aquesta imatge s’hi aprecia el principal tret definitori de la mostra, les cremades infligides als rostres dels personatges que hi apareixen. “Vivim en un temps en què hi ha tantes imatges a Internet que gairebé no s’hi presta atenció“, explica Ayxendri, que paradoxalment, tot i la destrucció evident, vol retre’n un homenatge. Es tracta d’un treball que trastoca els usos tradicionals de la fotografia, tenint en compte que moltes imatges ja han estat abans esmicolades pel pas del temps, la pèrdua de valor i pel consum massiu de novetats a la xarxa.\nEn el fotograma de El último hombre sobre la Tierra tampoc hi veiem el rostre de l’actriu que empunya el revòlver. El foc ha fet la seva feina, en un procés que, tot i ser controlat ha ofert uns resultats imprevisibles.\nLa teranyina pertany a La marca del vampiro. El seu director, Tod Browning, havia rodat anys abans Dracula amb Bela Lugosi, però Ayxendri s’ha quedat amb aquesta, perquè la considera molt més interessant. La immensa xarxa, captivadora i magnètica, gairebé no ens deixa veure el poc queda del rostre de l’actriu protagonista. De fet, tots els rostres eliminats pertanyen a dones, però òbviament no hi ha cap rerefons misogin: “Moltes d’elles han quedat injustament en l’oblit“, reivindica Ayxendri.\nL’última de les imatges proposades és l’única que no correspon pròpiament al gènere de vampirs. Es tracta de Plan 9 del espacio exterior, considerada per a molts com la pitjor pel·lícula de la història. Ayxendri confessa el seu homenatge als films de sèrie B i el seu reconeixement cap al director de la pel·lícula, Ed Wood, qui tot i ser menystingut ferotgement per la crítica de l’època tenia un autèntic amor cap al cinema. La pel·lícula podia ser horrible, però el pla escollit té una bellesa innegable.\nEtiquetes: Alexandre Ayxendri, Garbuix post imatge, Micro-cicle\nCooperativa Obrera Tarraconense, més de 100 anys amb vocació de servei públic\nNeix 'Públics 2012'


Ràdio Balaguer - El Club de Futbol Balaguer presentarà avui Virgilo Hernández, el nou tècnic en substitució de Jordi Belló\nEl Club de Futbol Balaguer presentarà avui Virgilo Hernández, el nou tècnic en substitució de Jordi Belló\nVirgilo Hernández serà presentat avui a les 8 del vespre com a nou tècnic en substitució de Jordi Belló, després dels mals resultats aconseguits que han portat als de la Noguera a ocupar el darrer lloc a la taula classificatòria.\nVirgilo Hernández va ser jugador, format al planter del Real Zaragoza, equip amb el que va arribar a jugar a primera divisió. Ha passat també per les files del Múrcia i l'Osca, entre altres, com el Lleida, del que va formar part la temporada 92/93 en que l'equip del Segrià va aconseguir l'ascens a primera. En els últims anys ha exercit també com a entrenador del Binèfar, el Tamarit i el Bossost, que juga a la lliga francesa.\nEn la seva etapa com a entrenador al Balaguer comptarà amb José Gil com a segon, i començarà els entrenaments demà divendres mateix, tot i que no serà presentat fins al proper dilluns.\nEl Balaguer actualment es troba en una situació delicada, ja que dels 16 partits disputats aquesta temporada només n'ha guanyat 2 i ha encaixat 10 derrotes.\nRecordem que la directiva del club futbol Balaguer ja havia destituit Toni Menchon com a primer entrenador del Club Futbol Balaguer el passat mes d'octubre pels mals resultats obtinguts i la falta de motivació dels jugadors, i va ser llavors quan Belló va passar de segon a primer entrenador de l'equip.\nPel que fa a la propera cita del Balaguer a la lliga de Primera Catalana, serà el diumenge 13 de gener en que rebrà a casa al Vistalegre, un equip que es troba a la zona mitja de la taula. Hernández disposarà de poc més d'una setmana de contacte amb la seva nova plantilla per començar a treballar per redreçar la situació.


El Consorci de Polítiques Ambientals de les Terres de l’Ebre (COPATE) organitza un fòrum formatiu, adreçat a les empreses acreditades amb la marca Terres de l’Ebre, Reserva de la Biosfera, que analitzarà els reptes i les oportunitats que suposa per la Reserva la pandèmia de la COVID-19. Concretament, el fòrum tindrà lloc el dimecres 20 de gener a partir de les sis de la tarda i es durà a terme...\nAquest dijous 29 d'octubre, el COPATE hem portat a terme un webinar per informar sobre el projecte Rural Smart Energy, del PECT EbreBiosfera, i donar inici a un procés de participació per contribuir a definir l'estratègia territorial per la transició energètica. Per tal d'activar la transició energètica, és important que ens informem de les possibilitats que obre aquest nou model energètic....\nAquest dimarts 19 de juny , l’ens gestor de la Reserva de la Biosfera, el COPATE, ha portat a terme el cinquè fòrum formatiu per a les empreses acreditades amb la marca pròpia de la Reserva, “Terres de l’Ebre, Reserva de la Biosfera”, focalitzat en l’eco turisme i la creació de productes complexos. El fòrum s’ha celebrat a Amposta on la presidenta del Consell Comarcal del Montsià, Carmen Navarro...\nEl divendres 7 de juliol es va celebrar el 3r Consell Consultiu de la Reserva Biosfera de Terres de l’Ebre, a la Cambra de Comerç de Tortosa, presidit per la Hble. Consellera d’Agricultura, Ramaderia i Pesca de la Generalitat de Catalunya, Meritxell Serret, amb l’objectiu de donar compte del Pla de Gestió de la Reserva Biosfera per tal de ser aprovat definitivament i de presentar l’estratègia...\nAquest dimarts 13 de juny, l’ens gestor de la Reserva de la Biosfera, el COPATE, ha portat a terme el segon fòrum formatiu per a les empreses acreditades amb la marca pròpia de la Reserva, “Terres de l’Ebre, Reserva de la Biosfera”. El fòrum s’ha celebrat a Móra d’Ebre on la presidenta del Consell Comarcal de la Ribera d’Ebre, Gemma Carim, ha donat la benvinguda als assistents destacant la...\nLa Reserva de la Biosfera de Terres de l’Ebre ja disposa d’una aplicació mòbil, EbreBiosfera, disponible per als sistemes Android i iPhone i que ja es pot descarregar des d’avui mateix. Tal com han explicat els tècnics d’Empatica, els seus creadors, es tracta d’una aplicació de destinació, pensada per facilitar el viatge als visitants del territori. Permet moure’s per totes les Terres de l’Ebre...\nLa Reserva de la Biosfera posa en marxa els fòrums formatius per a les empreses acreditades amb la seva marca.\nAquest dilluns 27 de febrer, l’ens gestor de la Reserva de la Biosfera, el COPATE, ha donat el tret de sortida al primer fòrum formatiu per a les empreses acreditades amb la marca pròpia de la Reserva, “Terres de l’Ebre, Reserva de la Biosfera”. Aquesta va entrar en vigor al juliol del 2015 i és l’instrument per tal que aquest reconeixement de qualitat territorial fet per la UNESCO es pugui...\nLes Terres de l'Ebre són una de les 100 millors destinacions sostenibles del món. Així ho va decidir recentment l'associació internacional Global GreenDestinations, en reconeixement a la seva gran biodiversitat, als seus valors mediambientals i a un model de turisme sostenible. Un reconeixement que coincideix amb el primer aniversari de la marca Terres de l'Ebre Reserva de la Biosfera amb un...\nAvui s’ha presentat el PECT EbreBiosfera a la seu del Consell Comarcal del Baix Ebre a càrrec d’Alfons Montserrat, vicepresident del COPATE de l’àrea de la Reserva de la Biosfera, Azael Fabregat, director del Campus Terres de l’Ebre de la Universitat Rovira i Virgili i Josep Aragonés, coordinador tècnic de la Reserva de la Biosfera. Alfons Montserrat ha obert l’acte de presentació i ha remarcat...\nLa Reserva de la Biosfera Terres de l’Ebre és invitada a Itàlia per compartir la seva experiència en implementar una marca pròpia\nLa Reserva de la Biosfera italiana del Appennino Tosco Emiliano va invitar aquesta passada setmana a la Reserva de les Terres de l’Ebre per tal de compartir la seva experiència en la marca i com traslladar aquest reconeixement internacional als productes i serveis del territori. Les jornades van tenir lloc, concretament, el dilluns 1 d’agost al municipi de Licciana Nardi, a la Toscana, i el...


Primera jornada en la WTM’19: Benidorm amb la ministra de Turisme, amb ABTA i Jet2 Holidays-Benidorm\nPrimera jornada en la WTM’19: B...\nPrimera jornada en la WTM’19: Benidorm amb la ministra de Turisme, amb ABTA i Jet2 Holidays\nBenidorm supera les seues expectatives en un any amb incerteses\nJa ha començat la World Travel Market 2019, la primera de les grans fires de turisme a Europa, que tanca el calendari de grans certàmens del Turisme i que té el màxim interés del sector per la situació tensionada respecte de l'aplicació del Brexit, de moment una decisió posposada fins a gener, i les seqüeles del tancament de Thomas Cook.\nEspanya es manté com a destinació líder per als britànics en 2020, segons ABTA, confirmant l'optimisme que es trasllada des de l'Oficina Espanyola de Turisme a Londres, centrant-se la prioritat a mantindre la connectivitat entre del Regne Unit amb el Mediterrani i seguir amb la promoció tradicional, complementant-la amb les accions on-line, base de la nova gestió de les vacances en tots els mercats, especialment en el mercat britànic.\nLa jornada de hui ha transcorregut entre contactes institucionals de Benidorm amb la ministra de Turisme, Reyes Maroto, el president de la Generalitat, el Secretari de Turisme i el Director General de Turisme, havent-hi així una presència física de Benidorm al costat de la Comunitat Valenciana i la Marca Espanya\nTot seguit s'han mantingut reunions de treball amb ABTA, Associació d'Agents de Viatge britànics, i amb la plana major del tour-operador Jet2 Holidays.\nEs destaca que s'ha passat d'una senación d'incertesa en la passada edició a millorar expectatives i a preparar objectius per al 2020. Benidorm continua apostant i fort pel mercat britànic.\nEl més destacat d'aquesta primera jornada, és que s'han posat en comú certeses i s'ha constatat la bona evolució de la destinació Benidorm. "Benidorm és una destinació per a tots i disposa d'una oferta inigualable". Ha destacat l'equip de Benidorm, fent hincapie en què el mercat britànic pot gaudir plenament de les seues vacances en aqueixa ciutat.\nL'agenda de l'equip de Benidorm en la Fira londinenca conté cites per a aquesta vesprada i la jornada de demà amb responsables de Turisme nacionals i internacionals.


Vintage House Taksim Istanbul Turquia - Ofertes d'hotels amb els MILLORS DESCOMPTES EN LÍNIA\nKömürcü Zeynel Sokak, Beyoglu, Istanbul, Turquia, 34435 - Veure al mapa\nPalau Topkapi - A 2.7 km de l'allotjament\nMuseu Hagia Sofia - A 3.1 km de l'allotjament\nApartament amb cuina (Kitchen Apartment)\nSuite simple (Simple Suite)\nIdeal tant per a la diversió com per al relax, Vintage House Taksim es troba a la zona de Beyoglu de la ciutat de Istanbul. Situat només a 0,5km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nEl Vintage House Taksim, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, botiga de conveniència, recepció 24 hores, express check-in/check-out, magatzem d'equipatge.\nL'ambient de Vintage House Taksim es reflexa en cada habitació. televisió de pantalla plana, penjador de roba, llençols, mirall, sabatilles són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Descobreixi una encantadora mescla de servei profesional i ampla gama de característiques a Vintage House Taksim.\nTots els tipus de viatgers (147) Parelles (79) Viatgers en solitari (22) Famílies amb infants petits (4) Famílies amb infants grans (8) Grups (34)


Josep Maria Joan i Rosa: "Anava per tot Espanya i també fora cercant joguines" - Diari de Terrassa\nJosep Maria Joan i Rosa: "Anava per tot Espanya i també fora cercant joguines"\nJosep Maria Joan i Rosa\ndirector del museu del joguet\nSempre li ha agradat col·leccionar joguets?\nBé, també m'agrada col·leccionar altres coses, com objectes funeraris, però en el cas de les joguines vaig començar a fer-ho als anys 60. Era el moment en què van aparèixer els joguets de plàstic. I llavors altres tipus de joguets van perdre interès per a molta gent, de manera que era fàcil recopilar-los.\nPerò el museu va obrir l'any 1982.\nExactament. Primer guardava els joguets a casa, a Figueres. Anava per tot Espanya i també a fora a cercar-ne. Després de 22 anys es va reflectir, en el museu, el resultat de tot aquest esforç. I ja des del primer moment molta gent ens va venir a portar joguines antigues que conservaven a casa perquè també les poguéssim exposar.\nQuin criteri de selecció dels objectes segueixen?\nComptem amb un consell assessor que dóna el vistiplau a les peces. Està format per especialistes en el món de les joguines i treballen voluntàriament. La idea és que, al museu, hi siguin els joguets amb què s'han entretingut els nens catalans, amb independència de si han estat fabricats aquí o a d'altres països.\nLes joguines més valuoses són sempre les més antigues?\nNo té per què. Les més antigues que tenim són unes nines del 1860. A mi, m'agraden les joguines d'època, però també ens poden interessar joguets fabricats fa pocs anys, perquè amb el temps tal vegada seran difícils de trobar.\nHi vénen molts terrassencs a visitar el museu?\nAlguns, sí, encara que els nostres principals visitants són de Barcelona ciutat, a més de francesos.\nQuè en pensa, quan veu els nens d'avui en dia que només fan que jugar amb el mòbil?\nDoncs que hi ha jocs d'aquests de les "maquinetes" que també estan molt bé!


Apartment Schwarzwaldblick.11 Schonach Alemanya - Ofertes d'hotels amb els MILLORS DESCOMPTES EN LÍNIA\nDescompte a Apartment Schwarzwaldblick.11\nSchonach, Schonach, Alemanya - Molt bona ubicació - Veure al mapa\nPer als viatgers què vulguin captar les imatges i els sons de Schonach, 20/13 Müller és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA 20/13 Müller, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Schonach, el 20/13 Müller és el lloc perfecte per una estimulant i emocionant escapada.\nCal que informeu el Apartment Schwarzwaldblick.11 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Clasificaciones de I TRAIL XIO LLUTXENT — Sportmaniacs\n12 feb 2017, Llutxent\nI TRAIL XIO LLUTXENT\n12/02/2017 09:00 14.7km\n12/02/2017 09:10 12.7km\nEl I Trail i Marxa Senderista ” XIO LLUTXENT” està organitzat per l’ajuntament de Llutxent, amb la col·laboració del Club d’atletisme C.M.E.TRAIL XIO LLUTXENT.\nEl recorregut d’asfalt (10%) , pistes forestals (30% )i sendes de muntanya (60%) constarà d´una distància de 15.700 m. amb 428 m. de desnivell positiu per als corredors i 12.700 m. amb 428 m. de desnivell positiu per als caminants.\nLa Cursa i la Marxa tindrà lloc el diumenge 12 de FEBRER de 2017 a les 09:00 hores per als corredors i a les 9:15 Caminants.\nHi haurà punts d´ avituallaments líquids i sòlids per als corredors als quilòmetres:5 i 10 i META.I per als caminants al quilòmetre 5 i en META. Als avituallaments, l’organització oferirà la beguda amb gots de plàstic, mai amb botella i posarà a l’abast dels participants recipients per a dipositar els residus que es puga generar.\nL’organització contractarà una assegurança per a tots els participants amb una cobertura de 6000 per mort, 12000 per invalidesa i 1500 per assistència sanitària.\nEn cas de que la Generalitat Valenciana decrete alerta màxima d’incendi NIVELL-3 o per pluges torrencials,la prova quedaria suspesa automàticament, ja que en estes condicions queda totalment prohibit realitzar cap activitat a terrenys forestals.\nSi es suspèn la prova, no es reintegraran els diners, perquè la despesa que comporta l’organització de la cursa ja està feta.\nD’acord amb els interessos promocionals del 1º TRAIL I MARXA SENDERISTA XIO LLUTXENT, els inscrits cedeixen de manera indefinida a l’organització el dret a reproduir el nom i cognoms,la seua imatge i la classificació obtinguda en la cursa en qualsevol mig de difusió (Internet, premsa escrita, radio TV.).\n- La cursa estarà limitada a 1500 participants sumant corredors i caminants, la quota d’inscripció serà de 10€ per a tots. L’inscripció es farà via web (www.multiesport.es) del 1 de decembre fins al 4 de Feber o fins arribar al límit de participants.\nTAMBÈ HI HAURÀ ENTREGA DE DORSALS EL DISSABTE 11 DE FEBRER 2017 DE 17:00 A 20:00 A L’AJUNTAMENT VELL SITUAT AL CARRER PORXES i CARRER SANT DOMÈNEC (CENTRE DEL POBLE).\nNo es realitzaran cessions o canvis de dorsals baix cap concepte. Els participants en aquesta prova en el moment de d’inscripció accepten conèixer que aquesta és una activitat de risc, que pot provocar lesions.\nEls caminants menors podran participar sempre que estiguen acompanyats d’un adult.\n-S’entén com a local tot aquell corredor/a que estiga empadronat a la localitat de Llutxent.\n-També hi haurà un trofeu D´UN PERNIL per a l’equip participant mes nombrós.\n-No donar auxili a qualsevol participant que per diverses circumstàncies necessiten ajuda urgent.\n-L’organització posarà a l’abast dels participants servei de metge i ambulància.\n-Esmorzar: coca amb embotit casolà.


Villas & SPA at Pamporovo Village Pamporovo Bulgària - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVillas & SPA at Pamporovo VillagePamporovo Village, Pamporovo, Pamporovo, Bulgària, 4870 - Veure al mapaExcel·lent8,3Basada en52comentarisVillas & SPA at Pamporovo VillageVeure més fotos"Great chalets - got everything there you need. Restaurant go..."AnthonyUnited KingdomVestíbulVeure més fotosVeure totes les 50 fotos\nDissenyat tant per oci com per negoci, Villas at Pamporovo Village està situat idealment a Pamporovo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Villas at Pamporovo Village també ofereix moltes instal.lacions per enriquir la seva estada a Pamporovo. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, instal.lacions de barbacoa, lloguer de cotxes, restaurant. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com centre esportiu, sauna, piscina exterior, esquí, pesca que faran de la vostra estada una experiència inoblidable. Villas at Pamporovo Village és la vostra destinació si buscau allotjament de qualitat a Pamporovo.\nCal que informeu el Villas & SPA at Pamporovo Village de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 50 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


A un gol de Segona Divisió – CD Atlético Baleares | Web oficial\nNotícia destacada 30 juny, 2019 Atlético Baleares\nA un gol de Segona Divisió\nPartit de tot o res. La final de les finals. Era la segona oportunitat directa per ascendir de l’ATB en un mes, en haver estat campió i la tercera en els darrers 7 anys, precisament en aquella època davant el mateix rival d’avui, el Mirandés. L’equip burgalès va aconseguir una gran renda en l’anada i defensava el marcador de 2-0 obtingut a Anduva. Però l’ocasió bé valia un gran esforç i intentar-ho, amb una afició balearica bolcada tota la setmana i especialment en el partit, que va omplir Son Malferit davant una calor asfixiant per l’onada de calor.\nManix Mandiola no va poder comptar per a aquest transcendental partit amb dos pilars claus en els seus sistema tàctic i alineació: Alberto Villapalos i Marc Rovirola, tots dos sancionats per acumulació d’amonestacions. Però recuperava a Kike López, lesionat fa just 4 setmanes davant el Racing a Son Malferit. Rubén González superava la prova d’ahir després d’una setmana sense entrenar per les seves molèsties al bessó i finalment entrava. El tècnic d’Éibar va apostar per Carl, Kike, Peris, Vallori, Rubén, Pedro Ortiz, Fullana, Canario, Samuel, Hugo Díaz i Nuha. De centre del camp per endavant, cap jugador netament defensiu. Calia intentar la gesta de la remuntada.\nEl Mirandés només tenia la baixa del central Sergio, sancionat, a més dels lesionats Camacho i Hugo Rama. El ATB va sortir dominador, mossegant, empès pel gran alè de la seva afició. Amb les idees clares. Als 15 segons ja va disparar alt des de lluny Peris. I als 4 ‘minuts Rubén remata acrobàticament després d’un servei de córner en bona posició i la defensa evita que la pilota vagi a porteria. El Mirandés no va venir a jugar a res. Es va replegar i jugava a pilota llarga. Un d’aquests el va baixar Matheus al 8 ‘i va xutar alt. El primer quart d’hora va ser balearico, amb un Vallori immens que tancava enrere i un Nuha que guanyava tots els duels per alt. Precisament en un d’aquests pilotes llargues de l’equip burgalès cobreix la posició Hugo Díaz prop de l’àrea, en una pilota aparentment guanyat, però sorprenentment el cordovès perd l’esfèrica a través d’Claudio, que li roba la cartera per ensurt de Son Malferit. Claudio cediria enrere a Matheus perquè només empenyés a la xarxa. Gol absurd, un regal. Amb el 0-1 només quedava el miracle. I el ATB ho va intentar per tots els mitjans. Mai es va rendir.\nEl gol va fer mal. Al 23 ‘Romero va xutar alt. Al 25 ‘Canario centra, Nuha pentina i Hugo a la mitja volta té una gran ocasió però va parar Limones. Un minut més tard Vallori remata de cap després d’un córner a les mans del porter del Mirandés. El ATB seguia intentant-ho. Samuel en el 35 ‘xuta fora enganxat al pal des de fora de l’àrea. Al 39 ‘Claudio remata alt de volea. Al minut 45 ‘Nuha va tenir un mà a mà però Limones va evitar l’empat. Amb el 0-1 s’arribaria al descans. L’àrbitre no va assenyalar penal en unes clares mans de Melli.\nTocava l’èpica en la segona part i va estar molt a prop. Res més iniciar-se la represa Samuel xuta fregant l’escaire una falta directa. Al 52 ‘la volea de Pedro Ortiz va marxar fora. El solleric va fer un autèntic partidàs en l’organització del joc suplint amb gran qualitat la baixa de Rovirola. Enorme partit de la perla balearica. Al 55 ‘Samuel, que va recuperar la seva millor versió, fa la jugada marca de la casa giravoltant dins l’àrea i el seu xut al primer pal frega el pal. Un minut més tard Nuha, el millor del partit, fa una gran jugada personal, amb una autopassada i regat per superar dos defenses i batre Limones per baix. Empat. Cinc minuts més tard, al 61 ‘, Samuel treu un córner i l’internacional per Gàmbia marca de cap avançant-se a Limones. 13 gols va marcar amb aquest el pitxitxi aquesta temporada. L’equip i el públic creia. Al 77 ‘Yanis al segon pal remata alt de cap.\nManix va moure banqueta amb Marc res més iniciar-se el segon temps. Precisament el pollencí marcaria al 78 ‘després d’una bona centrada de Samuel i una deixada de Nuha. Novè gol del davanter. Quedaven 12 ‘minuts més el descompte. Temps per marcar el gol que donés l’ascens. I el ATB va tenir moltes arribades de perill. Llimones va fer una gran aturada a una rematada de Marcos de cap al 83 ‘. El ATB seguia intentant-ho. Amb córners i centres. Al 95 ‘Vallori va tenir l’útlima en un lliure indirecte que Limones es va trobar després d’un xut del central dins l’àrea.\nAtlético Baleares: 1. Carl, 2. Kike López, 3. Peris, 4. Vallori, 5. Rubén González, 6. Pedro Ortiz, 7. Canario, 8. Hugo Díaz (45’ 17. Marcos), 9. Nuha, 10. Fullana © y 11. Samuel.\nCD Mirandés: 1. Limones, 2. Paris, 3. Kijera ©, 4. Odei, 5. Melli, 6. Romero, 7. Rodrigo, 8. Álvaro Bravo, 9. Matheus, 10. Guridi (65’ 17. Yanis) y 11. Álvaro Rey (81’ 12. Carlos Julio).\nÀrbitre: Ortiz Arias (comité madrileño)\nVa amonestar a l’Atlétic Balears: Peris, Rubén y Canario.\nVa amonestar al Mirandés: Melli y Claudio\nIncidències: Partit corresponent a la tornada de l’eliminatòria final d’ascens a Lliga 123 a Son Malferit. Ple. 1.700 espectadors. 80 d’ells del Mirandés.\nManix Mandiola: “Ja havia avançat que el partit seria emocionant, algun dels dos equips anava a quedar tocat i hi hauria baralla. El dolent és que el conte ha acabat malament per a nosaltres però vam complir la part que anàvem a donar guerra. No li poso cap però a l’equip. Només algun error puntual però són coses del futbol. L’actitud de l’equip, que són els que porten 40 i tants partits, estic content. Els balearicos saben que fa any i mig teníem un peu a 3a Divisió i ara hem estat a prop de la Segona. És un pal però cal estar orgullosos d’un equip que aspira a tot i es fa amb els millors. Es necessitava marcar un gol i seguir competint, ha arribat i hem fet un pas endavant i ells enrere, hem tingut ocasions i situacions per ficar el quart però no ha pogut ser. Tinc un altre any més de contracte i m’agradaria seguir, és clar. Estic bé aquí. Estic content amb les coses com han sortit però els protagonistes són els jugadors “.\nVallori: “És el pitjor moment esportiu de la meva carrera, juntament amb el dia del Racing fa quatre setmanes. És el segon equip que puja aquí i se’ns queda cara de tonto perquè una altra vegada el millor equip no ha pujat. Érem conscients que ens podien marcar i que caldria fer quatre gols. L’he tingut en l’última jugada del partit, visualitzava que anava a marcar en el 95 ‘, sabia que podia ser el quart, tenia la il·lusió de marcar i que algú la toqués i dins. Una altra vegada dur no poder ascendir davant de la teva gent. Necessito desaparèixer i tancar-me uns dies per superar-lo. Hem fet tres gols i el porter ha evitat el quart, l’equip s’ha buidat i ho hem tingut. L’afició sempre ens anima. És aviat per parlar de continuar, he jugat gairebé tot i he acabat bé i m’agradaria seguir però no depèn de mi, i sí de l’entrenador i direcció esportiva”.\nCinquè menjador social amb la col·laboració dels juvenils


Sunifred II d’Urgell | Dades de Catalunya\n(Catalunya, 880 ? – 948)\nComte d’Urgell (897-948). Fill de Guifré I de Barcelona el Pelós i de Guinedilda.\nEn morir el seu pare es trencà el principi tradicional que els reis francs nomenessin els comtes per a Catalunya i s’establí el principi hereditari en la transmissió del càrrec comtal. L’establiment d’aquest principi hereditari fou potser el pas més gran donat pels comtes catalans vers la independència i la sobirania.\nTalment com si els tres fills grans del Pelós assimilessin les honors a un bé privat, en morir llur pare les heretaren, se les mig repartiren i les començaren a governar sense esperar llur investidura per part de la monarquia, potser aprofitant que el monarca regnant, Odó I, no era un carolingi legítim.\nSemblaria que els tres fills grans del Pelós heretaren conjuntament llur pare i que establiren un sistema de cogovern consistent a repartir-se les zones d’actuació de cadascun tot reconeixent al germà gran una categoria superior; aquest, Guifré II de Barcelona, es mouria pels comtats de Barcelona, Girona i Osona; el segon, Miró II de Cerdanya, per la Cerdanya, el Berguedà i el Conflent; i el tercer, Sunifred, pel comtat d’Urgell, on és documentat des del 903. Amb el pas dels anys, aquesta atribució de zones d’influència esdevingué una efectiva divisió de l’herència de Guifré el Pelós.\nEl 914 presidí una assemblea a la Seu d’Urgell en la qual fou acordat de transferir al potent monestir de Sant Serni de Tavèrnoles cinc monestirs aleshores abandonats.\nEn data desconeguda usurpà les parròquies de la vall de Lord que el seu pare havia repoblat, però un capbreu de vers el 948 demostrà que llurs rectors havien estat reiteradament nomenats pels bisbes d’Urgell i que les dites parròquies havien estat adjudicades a la mitra per Guifré el Pelós.\nEstigué casat amb Adelaida, que des del 949 fou abadessa de Sant Joan de Ripoll. A la seva mort sense fills (dos fills Ermengol i Borrell havien mort prematurament) el comtat passà al seu nebot, el comte Borrell II de Barcelona.\nAquesta entrada va ser publicada a Biografies i etiquetada comtat Urgell, nobles/dames el 5 Juny, 2021 per DadesCat.\n← Sunifred I d’Urgell-Cerdanya Sunifred Llobet →


Fontcoberta combat els robatoris amb càmeres de videovigilància - Diari de Girona\nFontcoberta combat els robatoris amb càmeres de videovigilància\nUns lladres van robar vint-i-una plaques solars a l'escola i el pavelló ha patit bretolades constants · L'alcalde lamenta que els empresaris del polígon industrial han estat víctimes de nombroses entrades\npili turon 13.04.2018 | 07:08\nDues de les càmeres que s´han instal·lat a l´exterior del pavelló esportiu. pere duran/nord media\nL'Ajuntament de Fontcoberta intenta combatre un repunt de robatoris i bretolades amb un sistema de videovigilància que ja controla la zona esportiva i que aviat s'estendrà a l'àrea escolar i al polígon industrial, dintre d'una prova pilot que vol arribar als punts més sensibles de la població.\nLa incidència de robatoris no és un fenomen nou a Fontcoberta ni al conjunt del Pla de l'Estany. A finals de l'any passat, els Mossos d'Esquadra van detectar un augment d'aquest tipus de delictes a la comarca –sobretot en cases aïllades de Cornellà del Terri, Camós, Porqueres i Serinyà– i van avisar els ajuntaments. Llavors, l'Ajuntament de Fontcoberta va utilitzar els seus canals d'informació habituals per demanar als veïns que extremessin les precaucions, assegurant-se de tancar bé portes i finestres i informant de la presència de cotxes no habituals que trobessin sospitosos.\nCàmeres per dissuadir\nAquest episodi de robatoris ha tingut continuïtat en l'arrencada del 2018 i especialment a Melianta, de manera que el govern municipal ha decidit recórrer a les càmeres com a eina dissuasiva. L'alcalde de Fontcoberta, Joan Estarriola, va explicar que les primeres ubicacions es corresponen «als tres llocs més problemàtics» i va aclarir que han començat pel més fàcil –el pavelló esportiu– des del punt de vista legal. La instal·lació es va fer al març i ara ja s'està passant el cablejat a la zona escolar, que inclou l'escola Alzina Reclamadora i la llar d'infants Els Plançons. Alhora, l'Ajuntament tramita els permisos necessaris per posar càmeres als carrers del polígon industrial, on esperen poder-ho fer al maig.\nEstarriola va detallar que el pavelló patia «bàsicament bretolades», mentre que una nit van robar 21 plaques solars a la zona escolar –després d'un primer intent en què els lladres van aconseguir desmuntar-ne 3 o 4. Els robatoris a cases particulars van afectar sobretot Melianta a principis d'any, quan els lladres aprofitaven les últimes hores de la tarda per actuar.\nPel que fa a la zona industrial, l'alcalde va assegurar que els propietaris de les naus han reclamat càmeres de videovigilància diverses vegades i es va referir al cas d'«un fuster a qui han entrat tres vegades en poc temps», emportant-se-li moltes eines que ha hagut de tornar a comprar.\nDavant d'aquest cúmul de circumstàncies, «l'Ajuntament va decidir actuar i buscar l'efecte dissuasiu amb les càmeres i la senyalització dels cartells» –va dir Joan Estarriola. Tot i apuntar que cal esperar uns quants mesos per valorar-ne l'efectivitat, el batlle va reconèixer que «des que hi ha càmeres no hem tingut cap incident més» i va avançar que si funciona també en posaran a la piscina, el casal de la gent gran i a una cruïlla de carreteres, un lloc de pas, que seria útil si es produïssin robatoris o incidents.


Història humana d'un desamor, per Antonio Franco\nHistòria humana d'un desamor\nA Perpinyà ja es van faltar al respecte en públic. Van confessar que no s'estimaven i van venir a dir que si no fos perquè tenien atrapat conjuntament en una gàbia groga l'ocellet que els dona el poder trencarien\nDijous, 05/03/2020 - 15:09\nSempre havia sigut una parella mal avinguda. Davant de la gent fingien però es desitjaven molt poc perquè no s’agradaven. Els excitava competir per qui dominava i –clàssics– a qui li corresponia més passivitat. En el fons la seva pugna era per manar, per tenir més. Des de fora els animaven perquè somriguessin junts, que es fessin petons i en definitiva que copulessin. Però quan ells es miraven als ulls ni tan sols estaven d’acord en la postura, qui millor a sobre i qui millor a sota (descartaven alternar-se, posar-se de costat o fer-ho drets o asseguts). Ni tan sols coincidien si de cara o d’esquena. Són coses que passen, vostès ja ho saben.\nTot i que no s’estimaven coincidien que volien el mateix. Ho tenien tot per ser un bon matrimoni d’interès, però no es veien com una parella de futur indefinit i això els bloquejava. Cada un alimentava acuradament suspicàcies, memoritzava els desacords. En el fons només els impulsaven a seguir junts les ambicions, que eren excloents, i el clamor interessat de l’entorn demanant-los unitat, recordant-los que per separat ni serien res ni aconseguirien res.\nEl pas del temps és dur pel que no és autèntic. Cada vegada els costava més mantenir la ficció. Per separat els explicaven als respectius amics primer anècdotes, després petits greuges, més tard ofenses. Al principi xiuxiuejant-ho i reclamant secret, després el «no ho diguis a ningú» precedia incomprensions, més endavant, menyspreus del tipus «ara em ve amb això».\nLa notícia és que a Perpinyà ja es van faltar al respecte en públic. Van confessar de mil maneres que no s'estimaven, i van venir a dir que si no fos perquè tenien atrapat conjuntament en una gàbia groga l’ocellet que els dona el poder, els diners i el protagonisme que disfruten trencarien. Perpinyà també va oferir un altre espectacle: la gent que els estima també ha deixat de fer teatre i són dos blocs que, malgrat els interessos comuns, tampoc s’estimen i encreuen retrets. Després de Perpinyà ja han portat aquest faltar-se al respecte al Parlament mateix. Ja ni tan sols els manté junts l’odi a l’enemic comú; el tenen més o menys dissimulat però per separat. Cadascun l’encara a la seva manera: negociant acords per mitigar-lo i atiant conflictes per endurir-lo, però la parella ho subordina tot al nou odi que presideix les seves vides, que és el mutu.\nD’aquí a poc temps molts dels que han sigut fins ara els seus seguidors animadors tindran l’oportunitat de reaccionar i actuar contra la pèrdua incoherent de temps encoratjant ficcions. Fins ara en cada elecció han fet veure que això no ho veien. Potser ara entendran d’una vegada que la parella mal avinguda també els té tancats a ells a la gàbia groga.\nTemes: Junts per Catalunya Carles Puigdemont Independència de Catalunya Catalunya ERC


RodaMots - boter -a\nboter -a m i f\nDilluns, 23 de juny del 2003 / 951\nPersona que té l’ofici de fer bótes, especialment de vi.\nDe bóta, derivat de bot (‘cuir per a contenir vi i altres líquids’), amb terminació femenina per influx de tunna, ‘tona, bóta’.\nEl document més antic que parla de l’Escala és del 1539. Aquesta modernitat no li treu una història engrescadora que ens apropa a pescadors i mariners, a terrassans, al cultiu d’arròs, a l’elaboració d’aiguardent i als boters, al tragí de la sal i a la lluita per sobreviure a la frontera d’una mar i una terra avares.\nErnest Costa i Savoia, «Un tomb per l’Escala (Alt Empordà)», La Bugadera, núm. 2 (Barcelona: La Magrana 2002), pàg. 64\nA qui també recordo molt bé són els boters, que tenien una gran anomenada. Pels carrers passaven uns carros molt alts, carregats de bótes fabricades al Vendrell. Del llit estant jo els reconeixia, pel soroll peculiar de cada un d’ells, i em deia: «Ara passa el carro de tal o de tal»…\nPau Casals, al llibre de Josep M. Corredor, Converses amb (records i opinions d’un músic) (Barcelona: Selecta, 1967), pàg. 35\nUn comentari a “boter -a”\nMª Pilar Gómez Sanmartín — Mislata- València Dilluns, 14 de setembre del 2015 a les 19:14\nHe de dir-vos que mon pare, els meus oncles i el meu iaio eren boters o cuirers. Mon pare fou l´últim que treballava aquesta artesania a València, millor dit a Mislata. Va faltar fa tres anys i fins eixe moment treballava fent bótes, era molt inquiet i emprenedor. Crec que ha sigut una de les poques persones que es va intessar per conéixer tots els boters d´Espanya i ho va aconseguir.\nLa boteria ara es troba tancada, però conserva l´olor a pell i pegunta que s´emprava per fer bótes. Tot fet a mà. Un ofici en vies d´estinció i que poques persones coneixen actualment, a l´igual com els passos a seguir per a fer bótes per a vi. Jo me´l guarde, perquè l´he viscut en primera persona i sé com cal fer-lo. Qui em pot assegurar que aquest ofici no pot tornar a reviscolar de nou?\nMolt agraïda a tots els lectors que els interesse.\nmercer -acordeller -a


Benedicció en el Diumenge de Rams – Parròquia l'Assumpció – Albesa – Bisbat Urgell\nPublicat per Mn Alfons el 1 abril, 2020 1 abril, 2020\nA la nostra Parròquia, no deixarem de viure l’alegria del Diumenge de Rams.\nPer això invitem als petits de casa, a que facin el seu ram. Pot ser dibuixant-lo i/o amb algún material que hi hagi per casa, que el puguin treballar. Aquí mana la creativitat!\nI diumenge dia 5 d’Abril de 2020\nA les 10:30 a.m.\nPel canal de YouTube de la Parròquia.\nEl nostre mossèn ens donarà la benedicció.\nCategories:\tCelebracionsCristiansCulturaJoves de la ParròquiaNotíciesPrograma d'activitatsSetmana Santa


Màquines recreatives Els Omellons - Millor servei tècnic per màquines recreatives a Els Omellons - Recreatius PenedèsSEO - Landing Màquines recreatives - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nLES MÀQUINES RECREATIVES A ELS OMELLONS AMB MÉS RENDIMENT ECONÒMIC\nLes nostres màquines recreatives a Els Omellons formen part dels jocs més populars dels bars i poden ser molt divertides, a més són increïblement rendibles per als bars per diverses raons, entre elles, el seu funcionament.\nRecreatius Penedès disposa dels últims models de màquines recreatives amb premi que triomfen en els bars, cafeteries, cerveseries i locals d'oci '.a Els Omellons.'. Tenim sempre la millor oferta de màquines recreatives '.a Els Omellons.' per assegurar el màxim nivell de recaptació, així com la diversió i l'entreteniment als jugadors. L'èxit de la nostra empresa és poder oferir a hostalers i propietaris de bars i locals una gran selecció de màquines recreatives amb premi més rendibles del mercat.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta de màquines recreatives '.a Els Omellons.' i el target habitual de l'establiment.\nLes nostres màquines recreatives '.a Els Omellons.' multipliquen els beneficis dels negocis, restaurants, bars i locals de . Des de Recreatius Penedès ens comprometem a analitzar i actualitzar constantment el progrés de les màquines per mantenir les recaptacions el més elevades possibles. Distribuïm màquines recreatives per entretenir a qualsevol públic i disposem d'una gran varietat de models i fabricants, sempre a l'última per atreure nous clients a bars i locals i aportar ingressos extra als propietaris optimitzant al màxim la rendibilitat dels seus establiments.\nLes màquines recreatives '.a Els Omellons.' són un punt d'atracció i poden contribuir a millorar els beneficis d'un bar o local sense requerir cap esforç per part del propietari del negoci. Els tècnics de Recreatius Penedès són els qui s'ocupen del correcte funcionament de les recreatives, manteniment, així com de la millora constant de les màquines per tenir els models més actuals i de major èxit.


Nota de premsa del 03/06/2022 : Donacions pels encausats en defensa de Puigcerver – Xarxa Sud\nAl final de l’agost del 2019 es van iniciar les obres d’una nova central eòlica molt a prop de Puigcerver, muntanya amb un entorn natural excepcional, i de la seva emblemàtica ermita del segle 12.\nEntitats, col·lectius i altres activistes propers es van ajuntar per denunciar aquest despropòsit, fent manifestacions, xerrades i actes festius per tal de sensibilitzar la gent i cridar l’atenció a les autoritats.\nL’empresa Esbrug S.L. i els seus accionistes, responsables de l’ampliació de la central eòlica existent a Riudecols i Duesaigües, han presentat una querella contra 10 persones arran de les protestes públiques contra una altra implantació de molins de 180 metres al costat de Puigcerver. La central afecta un dels espais naturals més valuosos prop del Camp.\nL’obra està aturada perquè té els permisos caducats, però, així i tot, es van iniciar les obres sense complir les normatives.\nL’empresa ha presentat una denúncia per protestes pacífiques, i ara 10 persones estan cridades a declarar. Necessitem recaptar diners per pagar els gastos jurídics que suposa aquesta acusació.\nPer aquesta raó us proporcionem un formulari on podeu fer donacions i donar suport als activistes citats a declarar. Per la defensa del territori, que fem entre tots, visca la terra !\nFormulari Donatius Puigcerver :\nNota de premsa del 25/05/22 Solidaritat amb el company encausat per defensar...


diablillu, Autor en Diables de Les Corts - Pàgina 22 de 33\nCorrefoc de La Mercè’15\nEl Correfoc de La Mercè és, pels Diables de Les Corts, un dels actes més esperats de l’any. Després d’un intens estiu ple de sortides, tabalades, correfocs, trobades i festa amb amics d’arreu, la Mercè ha arribat més aviat que mai i, en un dia calorós, ha estat la cirereta del pastís. El passat diumenge…\n11ena Txiringuitada de Festa Major de Bellvitge\nBlogPer diablillu 24/09/2015\nEl passat dijous 10 de setembre Diables de Les Corts vam aterrar a la 11ena Txiringuitada de Festa Major de Bellvitge! Enguany aquest barri de L’Hospitalet de Llobregat feia 50 anys d’existència i els tabalers vam anar animar aquesta acte emblemàtic de les seves festes majors. La Txiringuitada -o “Ronda Internacional de la Cervesa”- fa…\nIV Xambalada de Vilanova del Camí\nBlogPer diablillu 15/09/2015\nEns ha costat prou, un anyet, en arribar a Vilanova del Camí, a la comarca de l’Anoia! Fa 365 dies que la bona gent de Molta Xamba, la colla de percussió que organitza la Xambalada, ens van convidar. I per problemes d’agenda, no hi vam poder anar-hi a tastar el ritme d’aquesta trobada amb desenes…\nCarretillada de Festa Major de Les Esglésies’15\nBlogPer diablillu 27/08/2015\nSegona parada del nostre “tour” pel Pallars Jussà. Mitja hora de camí de Talarn al petit -petitíssim- poble de Les Esglésies, d’una trentena d’habitants i a prop de La Pobla de Segur. El diumenge 23 d’agost, Festa Major de Les Esglésies. Missa, i tot just al finalitzar-la, a la porta de l’església, comença a tronar…\nTabalada de Festa Major de Talarn’15\nUn any desprès, tornem a Talarn per les seves festes majors. I enguany vam encetar el “tour” pel Pallars Jussà un dia abans de l’actuació dels tabalers al ball de nit del dissabte 22 d’agost. El motiu? L’acollida i el “Tast de Festa Major”, en format “corretapes”, del divendres 21 amb una xaranga pallaresa. La…\nCorrefoc de Festes d’Agost de Banyoles’15\nBlogPer diablillu 20/08/2015\nNou anys. Son el total que porten els nostres germans del nord, les Gàrgoles de Foc de Banyoles aguantant-nos al brillant Correfoc de Festes d’Agost de la capital del Pla de l’Estany! El dissabte 15 d’agost, els carrers i plaçes banyolines van treure fum amb les colles Pim Pam Pum Foc d’Olot, Ducs del Foc…


Dues noves enquestes situen Salvador Illa com el més votat a les eleccions del 14-F\nEls sondejos també pronostiquen un triple empat en escons del PSC amb Esquerra i Junts\nEl candidat del PSC a la presidència de la Generalitat, Salvador Illa // EFE - Enric Fontcuberta\nActualitzada el 02-02-2021 12:40\nDues noves enquestes situen Salvador Illa com a guanyador de les eleccions en vots, però amb gairebé un triple empat en escons del PSC amb Esquerra i amb Junts.\nUna d’aquestes enquestes l’ha feta Sigma Dos per a Antena 3 . Els socialistes aconseguirien entre 29 i 32 escons, empatarien amb els republicans (que en tindrien entre 31 i 33) i amb Junts (que en traurien entre 30 i 32). Molt més enrere quedaria Ciutadans, amb entre 12 i 14 escons. Els comuns en tindrien entre 7 i 8, i empatarien, a la banda baixa, el PP i Vox (amb 6 o 7 escons cadascun) i la CUP (amb entre 5 i 7).\nL’altra enquesta és l’elaborada pel Gesop i que aquest dilluns publica El Periódico . Si fa no fa, dona uns resultats molt semblants. El PSC es mouria en una forquilla d’entre 34 i 35; Esquerra, entre 31 i 32, i Junts, entre 30 i 31. Per a la resta de partits, l’enquesta pronostica uns resultats semblants als que preveu el sondeig d’Antena 3.\nEl candidat del PSC, Salvador Illa // ACN - PSC\nSegons aquestes dues enquestes, la majoria absoluta independentista aniria del canto d’un duro, i en canvi sortirien els números per formar un tripartit d’esquerres entre socialistes, republicans i comuns. Un tripartit d’esquerres que no fa el pes ni a Esquerra ni al PSC.\n31-01-2021 14:20 14-F\nLa Declaració Unilateral d’Independència marca el tercer dia de campanya\n30-01-2021 09:25 14-F\nAllau d’al·legacions de gent que no vol ser a una mesa electoral el 14 de febrer


Com en la Guerra dels Segadors, la Guerra de Successió o la Guerra Civil, l’actual envit secessionista de Catalunya s’incardina en una dinàmica geoestratègica que ultrapassa les tradicionals tensions entre Barcelona i Madrid i adquireix una dimensió internacional. La Unió Europea, Rússia i els Estats Units són els tres vèrtexs del triangle en el qual es juga l’aventura independentista que lidera Carles Puigdemont i que té la seva fita en l’anunciat referèndum del pròxim 1-O.\nL’eix francoalemany vol donar un fort impuls a la vertebració institucional i política de la Unió Europea (UE). El president de la Comissió, Jean-Claude Juncker, en la seva intervenció d’inici de curs davant el Parlament europeu, va propugnar la fórmula “tots en tot” per definir la voluntat de compactar encara més els 27 països de la UE. En una posterior entrevista a Euronews, Jean-Claude Juncker va deixar clar que una hipotètica Catalunya independent sortiria automàticament de la UE i caldria que, a posteriori,negociés la seva adhesió. En aquest sentit, Mariano Rajoy sap que té el suport de Brussel·lesper anihilar, constitucionalment, el desafiament independentista català, com està fent aquests dies tràgics.\nA l’altre cantó de l’Atlàntic, el president Donald Trump intenta implantar una nova visió geoestratègica planetària a partir d’imposar el lideratge dels Estats Units en aliança amb la Rússia de Vladímir Putin. Ho té complicat. El Pentàgon, la CIA i els pesos pesants del Partit Republicà no comparteixen la pulsió de Donald Trump de comportar-se com un elefant en una terrisseria i per això està en la corda fluixa a causa de les investigacions sobre l’escàndol del Russiagate. En aquesta dura pugna interna, el cas de Catalunya pren rellevància i, en aquest sentit, cal interpretar les ambigües declaracions de la portaveu del departament d’Estat, Heather Nauert, en ser preguntada sobre el conflicte secessionista que viu Espanya. El pròxim dia 25 el president espanyol, Mariano Rajoy, viatja a Washington per entrevistar-se amb Donald Trump i, de ben segur, l’equívoca posició dels Estats Units sobre el procés independentista català serà un dels temes candents.\nVladímir Putin té una espina clavada: la posició de la UE en el conflicte d’Ucraïna, en contra dels interessos geopolítics de Rússia, i espera el moment per tornar-s’hi. Tot i que, oficialment, el Kremlin nega amb vehemència tota implicació en el conflicte català, veu amb bons ulls qualsevol intent de desestabilització interna de la Unió Europea. Les grans maniobres militars que acaba de fer amb Bielorússia, batejades amb el nom de Zapad-17 (Occident-17), han provocat inquietud i indignació a Brussel·les.\nCaldrà veure com arrela l’incipient Maidan català que ha començat aquest dimecres 20 de setembre. Els independentistes han de ser conscients que Catalunya forma part de l’escaquer mundial i que la parella Trump & Putin els pot utilizar (ho està fent ja?) per afeblir el projecte de consolidació europea que encapçala la parella Merkel & Macron. No és per casualitat que Julian Assange, que està buscant delerosament el “perdó” de Donald Trump per sortir de l’ambaixada de l’Equador a Londres –on hi porta tancat des de fa cinc anys (!)- s’hagi convertit en el gran propagandista de la causa de la independència de Catalunya a través de les xarxes socials.\nEls catalans, al llarg de la història -i, en especial, dels últims 400 anys- hem donat mostres reiterades d’anar amb el lliri a la mà, d’error en error. Ara portem clavells i roses a la Guàrdia Civil (Valls style).


Nova etapa per als Cinemes Albatexas: les grans estrenes conviuran amb les pel·lícules amb subtítols en valencià - Diari La Veu\nEscriba el número 603803\nNova etapa per als Cinemes Albatexas: les grans estrenes conviuran amb les pel·lícules amb subtítols en valencià\nLes sales impulsades pel cineasta Ventura Pons canvien de nom\nEls Cinemes Albatexas reobriren les portes després d'efectuar unes obres de reforma per a subsanar els desperfectes ocasionats en el sostre de l’edifici com a conseqüència de les pluges torrencials d'aquest mes de novembre.\nLes sales impulsades pel cineasta Ventura Pons, ubicades prop del campus de la Universitat Politècnica de València, retornen a l'activitat amb dos canvis substancials. Per una banda, els Albatexas s’anomenen ara Cinemes Las Vegas, el mateix nom que reben les sales amb què compta la companyia a Figueres (l'Alt Empordà). Per una altra, s'han introduït canvis en la cartellera, obrint la porta a l'exhibició d'estrenes per al gran públic.\nEls nous Cinemes Las Vegas continuaran amb l'oferta cinematogràfica amb què van ser concebuts, és a dir, la projecció de títols, preferiblement de cinema d'autor, en versió original amb subtítols en valencià.\nEls canvis, però, marquen una nova etapa, apunten en un comunicat, amb una oferta que vol diferenciar-se de les altres cartelleres de València.\nCinemaes Las Vegas\nLa fórmula dels nous Albatexas: menys pel·lícules subtitulades en valencià i més estrenes comercials en castellà\nLes sales impulsades pel director Ventura Pons reobrin divendres amb Willy Toledo com a reclam per a atraure el públic\nEscriba el número 535137


Veure-ho tot ( Sherwood )\nSherwood a waveinn - la millor selecció de productes al millor preu. Mai havia set tant fàcil navegar i comprar per internet articles de botiga-nautica-pesca. I el millor de tot és que et portem el material de botiga-nautica-pesca que necessitis directament a la porta de casa. La majoria de productes Sherwood s’envien ràpidament, 24 hores després d’haver fet la compra a waveinn. Com a distribuïdor autoritzat de Sherwood tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Sherwood de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a waveinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de waveinn. Estarem encantats en donar resposta a totes les teves preguntes i a ajudar-te en tot el que necessitis!


Per què cauen les hipoteques si els bancs diuen que en donen més?\nEl sector apunta a un canvi de tendència en el mercat hipotecari encara que les estadístiques oficials no el reflecteixin\nDANI SÁNCHEZ UGART Barcelona 28/04/2014 00:00\nLes estadístiques oficials d’hipoteques i les xifres que expliquen els bancs es contradiuen. Mentre que l’Institut Nacional d’Estadística (INE) ha publicat aquesta setmana que la concessió de préstecs hipotecaris va caure a Catalunya un 32% al febrer respecte al mateix mes del 2013, les entitats asseguren que la venda d’aquests crèdits s’ha disparat. En concret, el Banco Santander va dir a principis de mes que havia augmentat la concessió d’hipoteques un 65% el primer trimestre, mentre que el Banc Sabadell assegura haver-ho fet en un 47%.\nCom s’explica aquesta aparent contradicció? Per un efecte estadístic. Les dades de l’INE del febrer corresponen, en realitat, a les acaballes del 2013, perquè les xifres vénen dels registradors de la propietat, i van amb un retard d’entre dos i tres mesos. Com que la comparació és interanual, aquestes xifres es confronten amb les de finals del 2012, just abans del final de la desgravació per la compra d’un habitatge habitual, i aleshores es van produir compres avançades per esquivar el canvi de fiscalitat. Això justifica la forta caiguda, tal com explica el professor d’economia de la UPF José García Montalvo.\nPerò els bancs, els experts i diverses fonts del sector immobiliari coincideixen a assenyalar que la concessió d’hipoteques ja ha començat a revertir la tendència negativa. De fet, les dades del Consell General del Notariat, que no són oficials però tampoc arrosseguen un decalatge temporal, apunten que al febrer la concessió de noves hipoteques va créixer un 35,9% a l’estat espanyol, en línia amb les xifres que ofereixen els bancs.\nPreus encara a la baixa\n“És el normal. El benefici d’un banc ve de fer crèdits i hipoteques. Si no en dóna, vol dir que no té capacitat per fer-ho”, explica Montalvo. L’expert assegura que, tot i que el nombre d’operacions i la concessió d’hipoteques comenci a remuntar, els preus encara no ho faran. Per una banda, perquè el preu del sòl és molt barat, i alguns bancs el poden pràcticament regalar a un promotor perquè construeixi. Això farà que, en alguns casos, els pisos nous siguin encara més barats que els que hi ha en estoc, que es van construir quan el sòl era car. D’altra banda, segons Montalvo, el preu mitjà dels pisos és encara més de cinc vegades superior a la renda familiar disponible, i “el punt d’equilibri és de quatre vegades”, com s’ha comprovat als EUA.


Casa Rural Esdeveniments - apartaments rurals amb sala de reunions per a empreses a Girona - Rural Meeting\nespais des de 300,00 €\nMasia Esdeveniments 78\nVeïnat Can Serra 1, 17460 Celrà, Girona\n#78 Masia Esdeveniments 78\nMasia tipica situada a les afores del poble de Celrà, a 7 km de Girona i 25 km de la platja. La masia es lloga sencera per un sol grup d'hostes. Disposa de 10 habitacions i té una capacitat per 22 persones. Te uns grans jardins amb piscina privada on es poden realitzar celebracions de tota mena. La sala polivalent anexe es ideal per celebracions familiars, tallers i reunions d'empresa.\nOferim informació de rutes de senderisme i cicloturisme. Amb reserva previa, posibilitat de lloguer de bicicletes, visites a bodeges, guies de natura i activitat de marxa nòrdica amb monitor especialitzat.\nJardí | 50\nL'ampli jardi davant la casa es ideal per celebracions a l'exterior. Es recomana combinar-lo amb la sala per un cas de mal temps.\nSala polivalent | 45\nEspaiosa sala diafana amb acces directe del jardí, adaptable tant a reunions, com tallers i celebracions. Disposa de bany i llar de foc.


Íntims Produccions torna a la Beckett amb una comèdia pessimista sobre l'existència - Teatre Barcelona\nÍntims Produccions torna a la Beckett amb una comèdia pessimista sobre l’existència\nLa companyia lleidatana Íntims Produccions, que ja van presentar a la Sala Beckett Wasted (2017) i Pool (no water) (2018), tornen del 9 de març al 3 d’abril a la Sala Beckett amb nova proposta: Dels intestins una soga i del cul un sac de gemecs. En aquesta ocasió han unit esforços amb David Climent de loscorderos.sc i, a més, en signen la creació amb Clara Aguilar, Marc Salicrú, Joan Ros, Rita Molina i Albert Baldomà.\nL’obra, una peça poètica cocreada per Clara Aguilar, Marc Salicrú, Joan Ros, Rita Molina i Albert Baldomà, proposa una reflexió sobre quin paper tenim els humans en la nostra pròpia extinció. “És un espectacle pessimista, però amb molt d’humor negre”, explica la integrant de la companyia Sandra Pujol: “No era la nostra intenció, però la gent ha rigut als assajos”.\nDels intestins una soga i del cul un sac de gemecs sorgeix després d’un llarg procés d’investigació filosòfica i pretén donar resposta a aquesta qüestió tan universal com és la fi de la humanitat o de la civilització. “Davant d’aquest pregunta, a nosaltres el que ens interessa és saber qui està proposant solucions no tant per salvar-nos, sinó per viure millor”, comenta des de la companyia Marc Cartanya. Però més enllà d’aquesta idea inicial, Íntims planteja a l’espectador quin és el paper que hem d’adoptar les persones davant d’aquest final que s’aproxima: “Des d’un punt de vista molt terrenal, lluny de la ciència-ficció, mirem aquest apocalipsi i ens preguntem: què podem fer? hem fer alguna cosa o serem simplement espectadors?”.\nPrenent com a referents lectures i treballs de Marina Garcés, Lars Von Trier, Nietzsche o Max la companyia aposta per una posada en escena no convencional per escenificar el col·lapse de diferents maneres i prendre consciència de la mirada que hi posem com a individus, de la manera en la qual ens comportem i de com enfrontem aquesta idea de finitud.


Fecundació in Vitro amb embrions donats | Dexeus Dona\nFecundació in Vitro amb embrions donats\nEn aquesta tècnica es transfereixen embrions procedents de parelles del programa de FIV que els han donat amb una finalitat reproductiva.\nLa taxa de supervivència en descongelar els embrions que han estat criopreservats anteriorment és del 70-80%.\nQuan els dos membres de la parella estan afectats per algun problema d’esterilitat, es pot recórrer a la donació d'embrions.\nNo existeix cap banc d’embrions, per tant, se'ls inclourà en una llista d'espera i se'ls avisarà quan es disposi d’embrions per a una donació.\nAquests embrions acostumen a procedir de parelles del programa de fecundació in vitro que no desitgen la transferència d'aquests embrions i n’autoritzen la donació. Generalment, són parelles que van obtenir molts embrions durant el cicle de FIV i que, encara que continuen disposant d’embrions criopreservats, ja no desitgen seguir els tractaments de reproducció assistida.\nPer procedir a la donació, els donants d’embrions han de complir els mateixos requisits mèdics i legals que els donants de gàmetes i, a més, han de signar un consentiment en què renunciïn a l’exercici de qualsevol acció amb l’objectiu de demostrar la seva paternitat i en què acceptin el caràcter no lucratiu del seu acte.\nDe la mateixa manera que la receptora d’oòcits, la receptora d’embrions s’ha de sotmetre a un tractament substitutiu per assegurar una bona preparació endometrial.\nUn cop acabat l’estudi, es podrà programar la transferència embrionària amb vista al mes següent. Per fer-ho, cal acudir a la consulta uns tres o quatre dies abans i esperar que els controls hormonals confirmin el moment idoni de la transferència.\nPer accedir al programa de donació és imprescindible concertar una primera visita amb un dels ginecòlegs o ginecòlogues del nostre servei per tal que, després d’un examen complet, estableixi els plans que cal seguir a partir d'aquest moment.


Com provar el micròfon i la càmera abans d'una reunió amb Teams — Serveis TIC — UPC. Universitat Politècnica de Catalunya\nSou a: Inici / Office 365 / FAQ / Com provar el micròfon i la càmera abans d'una reunió amb Teams\nComprova el funcionament dels teus dispositius d'àudio i vídeo o canvia els que vulguis usar\nEl client de Teams d'escriptori (disponible per Windows, Linux, Mac) té la possibilitat de fer una trucada de prova per comprovar el funcionament dels dispositius del nostre ordinador (càmera, altaveus/auriculars, micròfon).\nPrem sobre la imatge de perfil (o inicials del nom) al Teams i selecciona l'opció Configuració (Settings).\nA la finestra de Configuració, prem sobre Dispositius (Devices) , selecciona les opcions d'altaveu, micròfon i càmera que vulguis usar i prem el botó "Fes una trucada de prova" (Make a test call).\nSegueix les instruccions que sentiràs, grava un missatge després del senyal i en uns instants el sistema te'l reproduirà. Si el sents/veus correctament és que el teu equipament funciona sense problemes.\nAltrament pots tornar a la configuració, canviar els dispositius a usar i repetir la trucada de prova.


OH HAPPY ANIMA’NS! – L'estiu que estaves esperant, amb Anima'ns\nOH HAPPY ANIMA’NS!\nPosted on 23 abril, 2020 30 abril, 2020 by estiuactivat\nAquest estiu hi hauran moltes estones de danses, cançons, expressió corporal i moltes activitats relacionades amb l’art. Així doncs, un cop per setmana al casal d’estiu farem les nostres actuacions musicals- anomenades… OH HAPPY ANIMA’NS! Serà un moment fantàstic ja que les nenes i els nens podran mostrar el que han anat aprenent al llarg de la setmana. I… properament us explicarem el desenvolupament del Festival Final!\nPosted in Estiu 2020.\nLa incògnita. Hi haurà Casals… →


Menjar en verd: restaurants que són oasis\nGlobal icon-chevron-right Espanya icon-chevron-right Barcelona icon-chevron-right Restaurants amb jardí a Barcelona: menjar en verd a l'oasi\n© Maria Dias The Greenhouse\nRestaurants amb jardí a Barcelona: menjar en verd a l'oasi\nEn ple centre, envoltat de les grans cadenes de ‘fast food’, hi trobem el paradís saludable de The Greenhouse, i altres locals que us proposen fer un àpat envoltats de plantes i oxígen, com si fossiu al mig de la naturalesa\nPer Laura Conde Data de publicació: dimarts 17 octubre 2017\nJa fa temps que el concepte flexiterià s’ha instal·lat a les grans capitals europees. Quan parlem de cuina flexiteriana ens referim a una cuina vegetariana flexible, amb un percentatge de proteïna d’origen animal sempre de qualitat, generalment ecològica i tractada amb respecte i intel·ligència. A Barcelona hi ha bons exemples de restaurants amb aquesta filosofia, com el Flax & Kale i The Green Spot, que tenen en comú un interiorisme impecable d’estil escandinau i una clientela urbana i cosmopolita que considera que el porc i l’àloe vera poden ser bons companys de viatge.\nRestaurants Vegetariana Dreta de l'Eixample\nUbicat al 'lobby' de l’Hotel Pulitzer, The Greenhouse és un nouvingut que adapta a la perfecció aquesta filosofia: una cuina basada en les verdures de temporada, viva, estacional, lúdica, en un hivernacle urbà de disseny ple de vegetació al costat de la plaça de Catalunya.\nLa de Greenhouse és, sens dubte, una cuina de producte, i el seu xef, l’australià Damien Bolger –vell conegut dels 'foodies' autòctons des que va obrir el Market Cuina Fresca al Poblenou–, un paladar inquiet capaç de compaginar purisme i atreviment en una carta curta i decididament saludable. Un lloc on conviuen uns tomàquets de temporada amb alfàbrega i maduixes fermentades, un fantàstic arròs del Delta amb bou de mar i vainilla, i entrants tan diversos com unes ostres o un pa amb mantega i xarop d’auró. Els productes de l’hort tenen sempre un pes fonamental a la cuina de Bolger, que signa també, flexiterià ell, plats com la presa ibèrica amb all negre, albergínia i mel i la cua de bou.\nSi us queda un forat per a les postres, demaneu el pa amb xocolata i oli d’oliva. I endinseu-vos en una carta de vins tan original com el local, amb propostes naturals, ecològiques, biodinàmiques i sorpreses fins i tot per als connaiseurs.\nUna bona manera d’acostar-se als 'greatest hits' de The Greenhouse és demanant el seu menú de degustació a 60 euros, que us descobrirà una cuina delicada i creativa, que no s’assembla a res i que combina amb criteri els productes de tota la vida amb alguns superaliments de moda. Tenen també un menú de migdia per 16,50 euros que ens farà sentir en un oasi de pau, verdures i plantes, feliçment aïllats de l’univers de fast food i soroll que ens espera tan bon punt sortim per la porta.\nRestaurants Cuina creativa Eixample\nUn dels jardins més espectaculars de l’Eixample és a l’interior d’aquest restaurant (Còrsega, 286) sempre solvent, que ofereix cuina catalana amb un toc contemporani, ubicat en un palauet modernista que ha rebut visitants il·lustres com Beyoncé. Per acabr de sentir-vos en comunió amb la natura, només heu de menjar la seva sublim cuina de caça. I val a dir que el seu pati interior, farcit de vegetació, és un plaer.\nRestaurants Sud-asiàtica Eixample\nNo podem parlar de locals amb vegetació abundant sense esmentar el més gran en la matèria. El cuiner Ly Leap va decorar a la manera de la seva Cambodja natal un espai (Muntaner, 82) on tant la cuina com l’interiorisme són pura orfebreria. Un deliri de tapes d'inspiració asiàtica, en què Ly Leap juga virtuosament amb les espècies, els cítrics i les herbes aromàtiques. L'espai és una bogeria: mil metres quadrats de jungla, on les taules són illots en un canal d'aigua, amb peixos i tot.\nRestaurants Mediterrània Les Tres Torres\nLa terrassa del Dos Torres (Via Augusta, 300) és d’aquelles que somiem per a casa nostra, un espai idíl·lic amb bon karma i envoltat de vegetació. Aquí s’està bé també quan fa fred i el cos ens demana pau, glamur i una cuina de mercat seriosa.\nRestaurants Vegetariana Barcelona\nEl clàssic mantra de “volíem un restaurant vegetarià que no semblés vegetarià” es queda curt quan t’asseus a The Green Spot. De fet, el 80% dels restaurants de Barcelona no s’assemblen en res amb aquest espectacular oasi lumínic –a mig camí entre l’hacienda colonial i la part rural de 'Star Wars'– obra de l’arquitecte brasiler Isay Weinfeld. I la cuina a la vista et desencaixa la mandíbula.


Una tesi de la Universitat de Deusto presenta avenços en el tractament de la Fibromiàlgia | Biorritmes\n← Musicoteràpia combat fibromiàlgia\nMagnesi, essencial per als ossos →\nUna tesi de la Universitat de Deusto presenta avenços en el tractament de la Fibromiàlgia\nEl tractament interdisciplinari PSICOMEFI en pacients que pateixen Fibromiàlgia confirma que aquest tipus de tractaments millora la simptomatologia i la satisfacció del malalt. Així ho confirma la tesi doctoral defensada a la Universitat de Deusto per la seva autora, Josune Martín.\nLes conclusions de la doctora Martín són un gran pas en la investigació de la fibromiàlgia, una malaltia d’origen desconegut i que no té cura. És una malaltia difícil de diagnosticar i les persones que la tenen pateixen dolor crònic generalitzat i fatiga constant, el que genera simptomatologia ansiosa i depressiva. Aquesta malaltia afecta el 2% de la població espanyola, majoritàriament a dones.\nEl protocol, que s’ha estudiat en aquest treball de la Universitat de Deusto, consisteix en un tractament multidisciplinari PSICOMEFI que es basa en les intervencions Psicològica, Mèdica, Educativa i Fisioteràpia de forma coordinada, en pacients amb fibromiàlgia dins l’àmbit hospitalari.\nEls resultats van evidenciar que davant la teràpia habitual que administra fàrmacs per pal liar els símptomes, el protocol global que consisteix en un tractament multidisciplinari donava millors beneficis de manera més ràpida.\nLa investigació en aquest camp ha estat tradicionalment controvertida. Alguns autors afirmen que no s’ha de considerar aquesta simptomatologia com a malaltia ja que no existeixen anormalitats en l’examen físic ni de laboratori dels pacients.\nMalgrat la seva controvèrsia les associacions d’afectats van aconseguir que el 1992 s’inclogués dins del catàleg de l’OMS. Els estudis com els de la doctora Martín a la Universitat de Deusto ajuden a millorar la qualitat de vida de les persones que diàriament pateixen aquesta malaltia.\nNotícies fibromialgia, investigación